CELEX: C2005/093/23
Language: sl
Date: 2005-04-16 00:00:00
Title: Zadeva C-58/05: Tožba Komisije Evropskih skupnosti proti Kraljevini Švedski, vložena dne 10. februarja 2005

16.4.2005   
            
            
               SL
            
            
               Uradni list Evropske unije
            
            
               C 93/13
            
         Tožba Komisije Evropskih skupnosti proti Kraljevini Švedski, vložena dne 10. februarja 2005
   (Zadeva C-58/05)
   (2005/C 93/23)
   Jezik postopka: švedščina
   Komisija Evropskih skupnosti, ki jo zastopata L. Ström van Lier in N. Yerrel, zastopnika z naslovom za vročanje v Luxembourgu, je dne 10. februarja 2005 na Sodišče Evropskih skupnosti vložila tožbo proti Kraljevini Švedski.
   Tožeča stranka Sodišču predlaga, naj:
   
               1)
            
            
               ugotovi, da Kraljevina Švedska s tem, da ni sprejela zakonov in drugih predpisov, potrebnih za uskladitev z Direktivo Sveta 2000/79/ES z dne 27. novembra 2000 (1) o Evropskem sporazumu o razporejanju delovnega časa mobilnih delavcev v civilnem letalstvu, ki so ga sklenili AEA (Združenje evropskih letalskih prevoznikov), ETF (Evropska federacija delavcev v prometu), ECA (Evropsko združenje pilotov), ERA (Evropsko združenje regionalnih letalskih prevoznikov) in IACA (Mednarodno združenje letalskih prevoznikov), oziroma s tem, da o teh predpisih ni obvestila Komisije, ni izpolnila obveznosti iz člena 3 te direktive; in
            
         
               2)
            
            
               Kraljevini Švedski naloži plačilo stroškov.
            
         Tožbeni razlogi in bistvene trditve
   Rok, določen za prenos te direktive, se je iztekel 1. decembra 2003.
   
      (1)  UL L 302, 1.12.2000, str. 57.